Zëvendëskryeministri

Një zëvendëskryeministër (shkurt zv. kryeministër) është, në disa vende, një ministër i një qeverie i cili mund të marrë postin e kryeministrit që vepron kur kryeministri përkohësisht mungon. Pozita është krahasuar shpesh me atë të një zëvendëspresident, por është shumë e ndryshme, edhe pse të dyja postet janë të "numër dy" në zyret e tyre përkatëse. Pozita e zëvendëskryeministrit nuk duhet të ngatërrohet me zyrën kanadeze të Zëvendësministrit të Kryeministrit të Kanadasë, e cila është një organizatë jo-politike pozitë të nëpunësit civil (ku nuk vepron as si një "numër dysh" karshi Kryeministrit). Shtetet e Australisë dhe krahinat e Kanadasë kanë zyra analoge të Zëvendëskryeministrit. Në administratat e transferuara të Mbretërisë së Bashkuar, një pozitë analoge është që ajo e Zëvendëskryeministrit të Parë.

 Shqipëria 
Zëvendëskryeministri është përgjegjës për një fushë me rëndësi të veçantë dhe prioritet të lartë për Qeverinë.

Zëvendëskryeministrit mund t'i jepet mandati për të drejtuar një Ministri specifike. Zëvendëskryeministri përgjegjës për një Ministri duhet t'i mbajë dy sferat e përgjegjësisë të veçanta në aspektin e brendshëm dhe atë të jashtëm.

 Funksionet 
Zëvendëskryeministri, gjatë ushtrimit të funksioneve ekzekutive, ndihmon Kryeministrin në caktimin e prioriteteve, në zhvillimin dhe zbatimin e politikave të Qeverisë. Me autorizim të Kryeministrit, ai merr pjesë në hartimin e vendimeve dhe të akteve të tjera, që rregullojnë aktivitetet e Këshillit të Ministrave.

Në bashkërendim me Kryeministrin, ai mbikëqyr aktivitetet e organeve operative të Qeverisë dhe siguron zbatimin e përgjegjësive dhe të funksioneve të cilat u janë besuar organeve të tilla.

Midis detyrave të tjera, Zëvendëskryeministrit mund t'i ngarkohet koordinimi i një fushe të politikave që është në kuadër të përgjegjësisë së disa Ministrive.

Në rast të mungesës së Kryeministrit, Zëvendëskryeministri zëvendëson këtë të fundit në drejtimin e mbledhjeve të Këshillit të Ministrave.

Gjithashtu, me autorizim të Kryeministrit, Zëvendëskryeministri mund të marri përgjegjësi që i janë dhënë Kryeministrit; dhe të kryejë detyra të tjera që përcaktohen me ligje të veçanta.

 Referime 

Kategoria:Qeveria e Shqipërisë